***Patikslintas variantas***

Skuodo rajono savivaldybės tarybos

2025 m. d. sprendimo Nr. T9-

1 priedas

**VALSTYBINĖS ŽEMĖS NUOMOS SUTARTIES PROJEKTAS**

2025 m. d. Nr. ŽS- (15.3.13 Mr)

Skuodas

Lietuvos valstybė, atstovaujama Skuodo rajono savivaldybės mero Stasio Gutauto, veikiančio pagal Skuodo rajono savivaldybės tarybos 2025 m. d. sprendimą Nr. T9- , toliau vadinama nuomotoju, ir *(duomenys neskelbtini)*, Skuodo r. sav., toliau vadinama nuomininku,sudarėme šią sutartį:

1. Nuomotojas išnuomoja, o nuomininkas išsinuomoja ~~0,40 ha~~ **0,4036 ha** ploto žemės sklypą, kadastro Nr. 7527/0009:370, unikalus Nr. 4400-2148-7936, registro įrašo Nr. 44/1416361, esantį Mosėdžio miestelyje, Mosėdžio seniūnijoje, Skuodo rajono savivaldybėje.

2. Žemės sklypas išnuomojamas 25 metams, skaičiuojant nuo šios sutarties sudarymo dienos, bet ne ilgiau kaip iki sprendimo paimti žemės sklypą visuomenės poreikiams priėmimo dienos, jeigu pagal teritorijų planavimo dokumentus numatyta naudoti žemės sklypą visuomenės poreikiams, arba iki sprendimo atkurti nuosavybės teises priėmimo dienos, jeigu į šį žemės sklypą numatyta atkurti nuosavybės teises pagal Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymą, išskyrus šiame įstatyme numatytus atvejus, kai atkūrus nuosavybės teises į išnuomotą žemės sklypą žemės nuomos sutartis prieš terminą nenutraukiama, arba iki žemės sklypo panaudojimo ne žemės ūkio paskirčiai (veiklai) dienos, jeigu žemės sklypas yra miesto teritorijoje ir pagal teritorijų planavimo dokumentus numatyta šį žemės sklypą panaudoti ne žemės ūkio paskirčiai (veiklai).

3. Išnuomojamo žemės sklypo pagrindinė naudojimo paskirtis - žemės ūkio paskirties žemė, naudojimo būdas - kiti žemės ūkio paskirties žemės sklypai.

4. Išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir įrenginių paskirtis, pasibaigus žemės nuomos terminui – pastatų, statinių statyba draudžiama.

5. Išnuomojamoje žemėje esančių požeminio bei paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos – nėra.

6. Teritorija, kurioje taikomos specialiosios žemės naudojimo sąlygos, neįregistruota Nekilnojamojo turto registre: komunalinių objektų sanitarinės apsaugos zonos (IV skyrius, pirmasis skirsnis)-0,40 ha, gamybinių objektų sanitarinės apsaugos zonos (IV skyrius, pirmasis skirsnis)-0,40 ha.

Duomenys apie įregistruotas teritorijas, kuriose taikomos specialiosios žemės naudojimo sąlygos: elektros tinklų apsaugos zonos (III skyrius, ketvirtasis skirsnis)-~~0,0006 ha~~, **0,0010 ha,** elektros tinklų apsaugos zonos (III skyrius, ketvirtasis skirsnis)-0,0001 ha, valstybiniai parkai (V skyrius, dvidešimt trečias skirsnis)-~~0,4078 ha~~ **0,4036 ha, (sklypas patenka į Salantų regioninį parką)**.

7. Kiti žemės naudojimo apribojimai:

7.1. naudoti žemę pagal pagrindinę žemės naudojimo paskirtį;

7.2. laikytis specialiųjų žemės naudojimo sąlygų, nurodytų 6 punkte.

8. Žemės servitutai: nėra.

9. Vidutinė rinkos vertė – ~~1850 Eur~~. **1910 Eur.**

Nuomotojas turi teisę kas 3 metus Žemės įvertinimo metodikos, patvirtintos Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, nustatyta tvarka perskaičiuoti išnuomoto be aukciono žemės sklypo vertę, nuo kurios skaičiuojamas žemės nuomos mokestis.

10. Metinio nuomos mokesčio dydis nustatomas teisės aktų nustatyta tvarka.

11. Žemės nuomos mokesčio mokėjimo terminai ir sąlygos nustatomi teisės aktų nustatyta tvarka.

12. Kiti nuomotojo ir nuomininko įsipareigojimai, susiję su nuomojamo žemės sklypo naudojimu ir grąžinimu pasibaigus šiai sutarčiai:

12.1. išsaugoti dirvožemį ir jo kokybę;

12.2. tvarkingai išlaikyti melioracijos įrenginius, kelius, kitus inžinerinius įrenginius bei želdinius;

12.3. žemę grąžinti nepabloginus žemės ūkio naudmenų kokybės;

12.4. pasibaigus žemės nuomos sutarties terminui ar šalių susitarimu nutraukus nuomos sutartį anksčiau laiko, nuomos sutartį Nekilnojamojo turto registre savo lėšomis išregistruoja nuomininkas.

13. Atsakomybė už šios sutarties pažeidimus – Lietuvos Respublikos įstatymų nustatyta tvarka.

14. Nuomininkas įsipareigoja laikytis šios sutarties ir įstatymų. Už jų nevykdymą jis atsako pagal įstatymus.

15. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ar kitiems reikalavimams, šios sutarties šalys privalo vadovautis priimtais pakeitimais. Savivaldybės tarybai pakeitus žemės nuomos mokesčio tarifą, sumažinus šioje sutartyje nustatytą nuomos mokestį arba nuo jo atleidus, taip pat pakeitus žemės nuomos mokesčio mokėjimo terminus, šios sutarties šalys privalo vadovautis Savivaldybės tarybos sprendimais. Nuomotojas Savivaldybės tarybos sprendimo pakeisti žemės nuomos mokesčio tarifą ar sumažinti šioje sutartyje nustatytą žemės nuomos mokestį pagrindu perskaičiuoja žemės nuomos mokesčio dydį.

16. Ši sutartis prieš terminą nutraukiama, jeigu nuomininkas naudoja žemę ne pagal sutartyje numatytą žemės sklypo pagrindinę žemės naudojimo paskirtį ir (ar) naudojimo būdą arba keičiami pagrindinė žemės naudojimo paskirtis ir (ar) naudojimo būdas, išskyrus atvejus, kai sutartyje yra numatytas žemės sklypo naudojimo būdo keitimas, taip pat kitais Lietuvos Respublikos civilinio kodekso ir įstatymų nustatytais atvejais.

17. Prie šios sutarties pridedamas išnuomojamo žemės sklypo planas ~~M 1:5000~~ **M 1:500,** kaip neatskiriama sudedamoji šios sutarties dalis.

18. Šią sutartį nuomininkas savo lėšomis per 3 mėnesius nuo jos sudarymo dienos įregistruoja Nekilnojamojo turto registre. Nuomininkui neįvykdžius šios sąlygos, nuomotojas reikalaus pašalinti sutarties sąlygų pažeidimus arba nutraukti šią sutartį prieš terminą.

19. Ši sutartis sudaryta 2 egzemplioriais, kurių vienas įteikiamas nuomotojui, kitas egzempliorius įteikiamas nuomininkui.

Nuomotojas \_\_\_\_\_\_\_\_\_\_\_\_\_\_\_\_\_\_ Stasys Gutautas

A. V.

Nuomininkas *(duomenys neskelbtini)*