**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL** **ŽEMĖS ŪKIO PASKIRTIES VALSTYBINĖS ŽEMĖS SKLYPŲ, ESANČIŲ MOSĖDŽIO MIESTELYJE, SKUODO RAJONO SAVIVALDYBĖJE, NUOMOS NE AUKCIONO BŪDU**

2025 m. balandžio 9 d. Nr. T10-105

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.548 straipsnio 2 dalimi, 6.551 straipsnio 2 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 6 dalies 10 punktu, Valstybinės žemės ūkio paskirties žemės sklypų nuomos taisyklių, patvirtintų Lietuvos Respublikos Vyriausybės 2003 m. vasario 18 d. nutarimu Nr. 236 ,,[Dėl valstybinės žemės ūkio paskirties žemės sklypų pardavimo ir nuomos](http://www3.lrs.lt/pls/inter3/dokpaieska.showdoc_l?p_id=205483&p_tr2=2)“, 8 ir 19 punktais ir atsižvelgdama į Mosėdžio kadastro vietovės žemės reformos žemėtvarkos projektą, patvirtintą Nacionalinės žemės tarnybos prie Aplinkos ministerijos Klaipėdos apygardos žemės tvarkymo ir administravimo skyriaus vedėjo 2025 m. sausio 28 d. įsakymu Nr. 4RKĮ-38-(15.4.6 E.) „Dėl Klaipėdos apskrities Skuodo rajono (savivaldybės) Mosėdžio seniūnijos Mosėdžio kadastro vietovės žemės reformos žemėtvarkos projekto patvirtinimo“, į *(duomenys neskelbtini)* 2023 m. rugpjūčio 28 d. prašymą „Dėl valstybinės žemės ūkio paskirties žemės sklypo išnuomojimo“, Skuodo rajono savivaldybės taryba nusprendžia:

1. Išnuomoti *(duomenys neskelbtini)* ~~0,40 ha~~ **0,4036 ha** ploto valstybinės žemės ūkio paskirties žemės sklypą (naudojimo būdas – kiti žemės ūkio paskirties žemės sklypai), kadastro Nr. 7527/0009:370, unikalus Nr. 4400-2148-7936, bei ~~0,50 ha~~ **0,4937 ha** ploto valstybinės žemės ūkio paskirties žemės sklypą (naudojimo būdas – kiti žemės ūkio paskirties žemės sklypai), kadastro Nr. 7527/0009:371, unikalus Nr. 4400-2148-7958, esančius Mosėdžio miestelyje, Skuodo rajono savivaldybėje, ne aukciono būdu 25 metų laikotarpiui pagal valstybinės žemės nuomos sutarties projektuose nurodytas sąlygas (pridedami).

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodytų žemės sklypų nuomos sutartis ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868