**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS KŪNO KULTŪROS IR SPORTO CENTRO NUOSTATŲ** **PATVIRTINIMO**

2025 m. gruodžio 5 d. Nr. T10-248

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, bei atsižvelgdama į Skuodo rajono savivaldybės mero 2025 m. gruodžio 3 d. teikimą Nr. R2-3165 „Dėl Skuodo rajono savivaldybės kūno kultūros ir sporto centro nuostatų pateikimo“, Skuodo rajono savivaldybės taryba nusprendžia:

1. Patvirtinti Skuodo rajono savivaldybės kūno kultūros ir sporto centro nuostatus (pridedama).

2. Įpareigoti Skuodo rajono savivaldybės kūno kultūros ir sporto centro direktorių Virginijų Valančių per 30 dienų nuo šio sprendimo 1 punkte nurodyto teisės akto paskelbimo Teisės aktų registre (toliau –TAR) dienos pateikti Juridinių asmenų registro tvarkytojui teisės akto identifikacinį kodą TAR ir atlikti kitus su šiuo pavedimu susijusius veiksmus.

3. Pripažinti netekusiu galios Skuodo rajono savivaldybės tarybos 2017 m. spalio 26 d. sprendimą Nr. T9-203 „Dėl Skuodo rajono savivaldybės kūno kultūros ir sporto centro nuostatų naujos redakcijos patvirtinimo“.

|  |  |
| --- | --- |
| Savivaldybės meras |  |

Aušra Budrikienė, tel. (0 440) 73 917