**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ILGALAIKIO MATERIALIOJO NEKILNOJAMOJO TURTO, ESANČIO ŠAULIŲ G. 3, SKUODO M., PERDAVIMO VALDYTI PATIKĖJIMO TEISE SKUODO MUZIEJUI**

2025 m. gruodžio 5 d. Nr. T10-251

Skuodas

**1. Parengto sprendimo projekto tikslas ir uždaviniai.**

Atsižvelgiant į Skuodo muziejaus (toliau – Muziejus) 2025 m. rugsėjo 3 d. prašymą Nr. R2-44 „Dėl muziejaus pastato perdavimo patikėjimo teise Skuodo muziejui“, į tai, kad Muziejus yra įsikūręs ir vykdo Muziejaus nuostatuose numatytą veiklą – muziejinių vertybių kaupimą, saugojimą, tyrinėjimą, konservavimą, restauravimą ir pristatymą visuomenei, edukacinės veiklos organizavimą bei kitą kultūrinę ir švietėjišką veiklą pastate, unikalus Nr. 7589-5000-1014, esančiame Šaulių g. 3, Skuodo m., bei naudojasi jo priklausiniu – kiemo statiniais, unikalus Nr. 7589-5000-1025, siekiama, kad Muziejus patikėjimo teise valdytų pastatus, kuriuose vykdoma jo veikla.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 19 punktas, 63 straipsnis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktas, 12 straipsnio 1 ir 2 dalys, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 6.1, 8.1 papunkčiai ir 7 punktas.

**3. Laukiami rezultatai.**

Perduotas Skuodo muziejui ilgalaikis materialusis nekilnojamasis turtas.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Čiunkienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.