**SKUODO rajono savivaldybės taryba**

**SPRENDIMAS**

**DĖL ILGALAIKIO MATERIALIOJO NEKILNOJAMOJO TURTO, ESANČIO** **ŠAULIŲ G. 3, SKUODO M., PERDAVIMO VALDYTI PATIKĖJIMO TEISE SKUODO MUZIEJUI**

2025 m. gruodžio 5 d. Nr. T10-251

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktu, 12 straipsnio 1 ir 2 dalimis, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 6.1, 8.1 papunkčiais, 7 punktu bei atsižvelgdama į Skuodo muziejaus direktorės Živilės Sendrauskienės 2025 m. rugsėjo 3 d. prašymą Nr. R2-44 „Dėl muziejaus pastato perdavimo patikėjimo teise Skuodo muziejui“, Skuodo rajono savivaldybės taryba nusprendžia:

1. Perduoti Skuodo muziejui ilgalaikį materialųjį nekilnojamąjį turtą valdyti patikėjimo teise: pastatą – muziejų, unikalus Nr. 7589-5000-1014, bendras plotas 600,68 kv. m, statybos metai – 1895, paskirties grupė – visuomeninių, pagrindinė naudojimo paskirtis – kultūros, žymėjimas plane – 1C1p; kitus inžinerinius statinius – kiemo statinius (šulinį), unikalus Nr. 7589-5000-1025, inžinerinio statinio grupė – kiti inžineriniai statiniai, inžinerinio statinio pogrupis (paskirtis) – kitos paskirties, esančius Šaulių g. 3, Skuodo m.
2. Pavesti Skuodo rajono savivaldybės merui Stasiui Gutautui ir Skuodo muziejaus direktorei Živilei Sendrauskienei pasirašyti šiuo sprendimu perduodamo turto perdavimo–priėmimo aktą.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Čiunkienė, tel.  (0 440) 45 563